钦定古今图书集成/理学汇编/学行典/第062卷 > 朱子全书 > 《志气》
## 钦定古今图书集成/理学汇编/学行典/第062卷 > 朱子全书 > 《志气》

“志者，心之所之，比于情意尢重。气者，即吾之血气而
充乎体者也；比于他，则有形器而较粗者也。志是
一直去底，意又是志之经营往来底，是那志底脚。凡
营为谋度往来，皆意也。所以横渠云：‘志公而意私’。”
问意志。曰：“横渠云：‘以‘意志’两字言，则志公而意私，志
刚而意柔，志阳而意阴’。”问：“志如何？”曰：“志也与情相
近。只是”心寂然不动，方发出便唤做意。横渠云：“志公
而意私。”看只自说得好。志便清，意便浊，志便刚，意便
柔，志便有立作意思，意便有潜窃意思。公自子细看，
自见得。意多是说私意，志便说匹夫不可夺也。志，
干气坤气。若并在一处，自然引动著志，古人所以
动息有养也。